b'\n_START_ARTICLE_\nErika Parviainen\n_START_PARAGRAPH_\nErika Alexandra Parviainen (s. 9. syyskuuta 1995 Espoo) on suomalainen kilpak\xc3\xa4velij\xc3\xa4. H\xc3\xa4n edustaa Espoon Tapioita ja h\xc3\xa4nen valmentajinaan ovat vuodesta 2011 l\xc3\xa4htien toimineet Reima Salonen, Valentin Kononen ja Kari Parviainen._NEWLINE_Parviainen on saavuttanut sis\xc3\xa4ratojen SM-kilpailuista pronssia 3 000 metrin k\xc3\xa4velyst\xc3\xa4 vuosina 2012 ja 2014. Lis\xc3\xa4ksi h\xc3\xa4n on ollut mukana voittamassa SM-kultaa 3 x 3000 metrin k\xc3\xa4velyviestist\xc3\xa4 vuonna 2014. Enn\xc3\xa4tyksikseen Parviainen on k\xc3\xa4vellyt 5 kilometrin k\xc3\xa4velyss\xc3\xa4 ajan 23:56 (2013) ja 10 kilometrill\xc3\xa4 ajan 50:25 (2014).'